આ પ્રકારના અવિધિસરના સોદામાં છેતરપિંડી કરવાનો આક્ષેપ, ઓસ્કર સામે ક્યારેય થયો જ ન હતો એવું કહી શકાય તેમ નથી! એવું કહીએ, તો પણ એ હકીકતને મારી-મચેડીને રજુ કરી ગણાય. નવા વર્ષની શરૂઆતમાં જ, લિપોવા સ્ટ્રીટમાં આવેલી શિન્ડલરની વાસણો બનાવવાની ‘જર્મન એનેમલ ફેક્ટરી’ (ડેફ)માંથી, શિન્ડલરને ચૂકવવામાં આવેલી રકમ કરતાં ઓછા વાસણ મળ્યા બાબતે એક નાના યહૂદી વેપારી સાથે શિન્ડલરને ઝગડો થઈ ગયો હતો. જીવનના અંત સુધી એ વેપારી આ કારણે ઓસ્કરની ટીકા કરતો રહ્યો હતો! આ વાત ભલે જાહેર ન થઈ હોય, પરંતુ ઓસ્કરે સોદો પૂરો કર્યો ન હતો એ હકીકત હતી!